BE8 วิ่งต่อ 3% โบรกชี้กำไร Q4 นิวไฮต่อ ดันปีนี้โต 64% ชูเป้า 100 บ.
BE8 บวกต่อ 3% โบรกคาดกำไรไตรมาส 4/65 นิวไฮต่อ แตะ 46 ลบ. ดันปีนี้โต 64% แตะ 135 ลบ. แนะนำราคาเป้าหมาย 100 บ.
BE8 บวกต่อ 3% โบรกคาดกำไรไตรมาส 4/65 นิวไฮต่อ แตะ 46 ลบ. ดันปีนี้โต 64% แตะ 135 ลบ. แนะนำราคาเป้าหมาย 100 บ.
7 ธ.ค. 2565

ผู้สื่อข่าวรายงานว่า วันนี้ (7 ธ.ค.65) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 11:40 น. อยู่ที่ระดับ 60 บาท บวก 1.50 บาท หรือ 2.56% สูงสุดที่ระดับ 60 บาท ต่ำสุดที่ระดับ 58.25 บาท ด้วยมูลค่าการซื้อขาย 126.15 ล้านบาท

บล.โนมูระ พัฒนสิน ระบุในบทวิเคราะห์ว่า คาดกำไรไตรมาส 4/65 โดดเด่น new high ต่อเนื่องที่ 46 ล้านบาท เติบโต 112% จากงวดเดียวกันของปีก่อน และเติบโต 33% จากไตรมาสก่อน จากทยอยทำงานโครงการขนาดใหญ่ตาม Backlog ที่มีสูง รวมถึงจะเริ่มรวมงบ X10 เต็มไตรมาส โดยคาดกำไรปี 65 เติบโต 64% จากงวดเดียวกันของปีก่อน ที่ 135 ล้านบาท ส่วนปี 66 จะเติบโต 150% จากงวดเดียวกันของปีก่อน เป็น 338 ล้านบาท จาก (1) การควบรวม X10, BAYCOMS ที่เพิ่มรายได้เป็นเท่าตัว, (2) ธุรกิจหลักที่เติบโตอย่างต่อเนื่องตามความต้องการด้าน Digital transformation และ (3) การรุกตลาดภาครัฐที่ยังมีโอกาสมหาศาลหลังมีการออกกฎหมายสนับสนุน แนะนำราคาเป้าหมาย 100 บาท